เครือข่ายกะเหรี่ยงฯ จี้ กก.สิทธิขยับ หลังหน่วยงานรัฐเมินแก้ปัญหาไล่รื้อบ้านชาวกะเหรี่ยง
เครือข่ายกะเหรี่ยงฯ จี้กรรมการสิทธิ ดำเนินการตามหน้าที่ กรณีเจ้าหน้าที่อุทยานไล่รื้อบ้านชาวกะเหรี่ยง ชี้ขณะนี้เกินเวลาที่หน่วยงานต่างๆ ต้องดำเนินการตามข้อเสนอ กสม. มา 120 วันแล้ว22 ม.ค. 2558 เครือข่ายกะเหรี่ยงเพื่อวัฒนธรรมและสิ่งแวดล้อม โดยนายวุฒิ บุญเลิศ ทำหนังสือถึงประธานกรรมการสิทธิมนุษยชนแห่งชาติ (กสม.) เพื่อให้ กสม. ดำเนินการตามอำนาจหน้าที่ โดยระบุว่า หลังจาก กสม. ได้ตรวจสอบการละเมิดสิทธิมนุษยชน กรณีผลักดัน รื้อถอนและเผาทำลายบ้านเรือนชาวกะเหรี่ยงดั้งเดิมที่อาศัยอยู่ในอุทยานแห่งชาติแก่งกระจาน พบว่าชาวกะเหรี่ยงเป็นชุมชนท้เนื้อหาในหนังสือดังกล่าว มีดังนี้เครือข่ายกะเหรี่ยงเพื่อวัฒนธรรมและสิ่งแวดล้อม22 มกราคม 2558เรื่อง การแก้ไขปัญหาและป้องกันการละเมิดสิทธิมนุษยชน กรณีผลักดัน รื้อถอนและเผาทำลายบ้านเรือน ชาวกะเหรี่ยงดั้งเดิมที่อาศัยอยู่ก่อนอุทยานแห่งชาติแก่งกระจานเรียน ประธานคณะกรรมการสิทธิมนุษยชนแห่งชาติตามที่เครือข่ายกะเหรี่ยงเพื่อวัฒนธรรมและสิ่งแวดล้อมได้ร้องเรียนเป็นหนังสือลงวันที่ 14สิงหาคม 2554 เป็นคำร้องที่ 416/2554ขอให้ตรวจสอบ กรณีเจ้าหน้าที่อุทยานแห่งชาติแก่งกระจานได้ดำเนินการผลักดัน รื้อถอน และเผาทำลายบ้านเรือนของชาวกะเหรี่ยงดั้งเดิม ซึ่งอาศัยอยู่ในพื้นที่บริเวณบ้านบางกลอยบน และบ้านใจแผ่นดิน ซึ่งต่อมาประกาศเป็นเขตอุทยานแห่งชาติแก่งกระจาน จังหวัดเพชรบุรีต่อมา คณะกรรมการสิทธิมนุษยชนแห่งชาติ ได้มีรายงานผลการตรวจสอบที่ 317/2557ลงวันที่ 17กันยายน 2557กำหนดมาตรการการแก้ไขปัญหาและการป้องกันการละเมิดสิทธิมนุษยชนกรณีนี้ไปยังหน่วยงานที่เกี่ยวข้องเพื่อพิจารณาดำเนินการ ดังนี้1. กรมอุทยานแห่งชาติ สัตว์ป่า และพันธุ์พืช สมควรแต่งตั้งคณะกรรมการสืบสวนข้อเท็จจริงในประเด็นการเข้าผลักดัน รื้อถอน และการเผาทำลายทรัพย์สินของชาวกะเหรี่ยงที่อาศัยอยู่บริเวณบ้านบางกลอยบนและบ้านใจแผ่นดินของผู้ถูกร้องให้แล้วเสร็จ และสมควรยุติการดำเนินการ จับกุม ข่มขู่ คุกคาม ชาวกะเหรี่ยงบ้านบางกลอยบนและบ้านใจแผ่นดิน ตามนัยมติคณะรัฐมนตรีเมื่อวันที่ 3 สิงหาคม 2553 เรื่องแนวนโยบายในการฟื้นฟูวิถีชีวิตชาวกะเหรี่ยง และผ่อนผันให้ชาวกะเหรี่ยงกลุ่มดังกล่าวกลับเข้าไปทำกินในที่ดินเดิมทันทีจนกว่าการแก้ไขปัญหาจะได้ขอยุติ2. ให้กรมอุทยานแห่งชาติ สัตว์ป่า และพันธุ์พืช สำรวจการถือครองที่ดินทำกินของกลุ่มชาวกะเหรี่ยง บ้านบางกลอยบนและบ้านใจแผ่นดินตามมติคณะรัฐมนตรี เมื่อวันที่ 30มิถุนายน 2541เรื่องการแก้ไขปัญหาที่ดินในพื้นที่ป่าไม้ให้แล้วเสร็จภายใน 60วัน นับแต่ได้รับรายงานฉบับนี้3. ให้กรมอุทยานแห่งชาติ สัตว์ป่า และพันธุ์พืช ร่วมกับเจ้าหน้าที่จังหวัดเพชรบุรีแต่งตั้งคณะกรรมการเพื่อเยียวยา ชดใช้ค่าเสียหายที่เกิดขึ้นแก่ชาวกะเหรี่ยงที่ได้รับความเสียหายจากการเข้ารื้อถอน เผาทำลายทรัพย์สินของผู้ถูกร้อง ให้แล้วเสร็จภายใน 60วัน นับแต่ได้รับรายงานฉบับนี้4. ให้กระทรวงวัฒนธรรมดำเนินการแก้ไขปัญหาตามมติคณะรัฐมนตรีเมื่อวันที่ 3 สิงหาคม 2553เรื่องแนวนโยบายในการฟื้นฟูวิถีชีวิตชาวกะเหรี่ยง โดยร่วมกับจังหวัดเพชรบุรี หัวหน้าอุทยานแห่งชาติแก่งกระจาน และตัวแทนของชาวกะเหรี่ยง ให้แล้วเสร็จภายใน 60 วัน นับแต่ได้รับรายงานฉบับนี้5. ให้กรมการปกครองโดยอำเภอแก่งกระจานจัดทำโครงการเคลื่อนที่ เร่งรัดการสำรวจและให้สัญชาติไทยแก่กะเหรี่ยงกลุ่มนี้ ให้แล้วเสร็จภายใน 60 วันนับแต่ได้รับรายงานฉบับนี้ทั้งมีมติให้สำนักงานคณะกรรมการสิทธิมนุษยชนแห่งชาติดำเนินการตามพระราชบัญญัติคณะกรรมการสิทธิมนุษยชนแห่งชาติพ.ศ. 2542 มาตรา 18 โดยแจ้งรายงานผลการตรวจสอบและมาตรการการแก้ไขปัญหาการละเมิดสิทธิมนุษยชน กรณีเรื่องนี้ไปยังกระทรวงวัฒนธรรม กรมอุทยานแห่งชาติ สัตว์ป่า และพันธุ์พืช และกรมการปกครอง เพื่อพิจารณาดำเนินการตามมาตรา 29 และขอทราบผลภายใน 60 วันบัดนี้ล่วงเลยเวลาที่กำหนดให้หน่วยงานที่เกี่ยวข้อง มากว่า 120 วัน ทั้งกรมอุทยานแห่งชาติสัตว์ป่า และพันธุ์พืช จังหวัดเพชรบุรี กระทรวงวัฒนธรรม และกรมการปกครอง โดยอำเภอแก่งกระจาน ไม่ปรากฏการดำเนินการของหน่วยงานดังกล่าวเลยจึงเรียนมาเพื่อทราบ และขอให้คณะกรรมการสิทธิมนุษยชนแห่งชาติดำเนินการตามอำนาจหน้าที่ ต่อไปขอแสดงความนับถือ(นายวุฒิ บุญเลิศ)เครือข่ายกะเหรี่ยงเพื่อวัฒนธรรมและสิ่งแวดล้อม
เครือข่ายกะเหรี่ยงฯ จี้กรรมการสิทธิ ดำเนินการตามหน้าที่ กรณีเจ้าหน้าที่อุทยานไล่รื้อบ้านชาวกะเหรี่ยง ชี้ขณะนี้เกินเวลาที่หน่วยงานต่างๆ ต้องดำเนินการตามข้อเสนอ กสม. มา 120 วันแล้ว 22 ม.ค. 2558
กะเหรี่ยง,คณะกรรมการสิทธิมนุษยชนแห่งชาติ,วุฒิ  บุญเลิศ,สิทธิชุมชน,อุทยานแห่งชาติแก่งกระจาน,เครือข่ายกะเหรี่ยงเพื่อวัฒนธรรมและสิ่งแวดล้อม,เพชรบุรี,แก่งกระจาน